Bukedde Online - Ababadde bateega Abasuubuzi ne babanyaga Poliisi ebakutte
Ababadde bateega Abasuubuzi ne babanyaga Poliisi ebakutte
POLIISI ekutte abavubuka ab'efudde abasirikale ne bateega omusuubuzi ne bamunyagako ssente Mu Kiro ekyakesezza ku Lwokusatu.
Poliisi y’oku Kaleerwe yakutte John Kabuusu , Ibrahim Lubowa , Abdu Nyanzi n’omulala eyagaanye okwogera amanya ge nga bonna bakolera mu lufula ya Mbuzi ku Kaleerwe oluvannyuma lwa Musa Hanani omutuuze w’ekiryandongo ng’asuubula mbuzi n’azireeta ku Kaleerwe okubalonkoma nga bwe baamuteeze mu kiro ekyakesezza ku Lwokusatu ne bamubbako emitwalo musanvu n’ekitundu nga babadde bagala n’okumutwalako embuzi ze yabadde aleese nakuba enduulu.
Hanani yategeezezza nti abavubuka bano babadde tebasalikako musale nga baamuteegedde ku luguudo olugenda mu lufula y’oku Kaleerwe nga bamukwata ne bamuggyamu ssente nga beefuddle abasirikale bwe yalabye bamuggyako ne mbuzi 6 ze yabadde aleese n'akuba enduulu abantu ne bamuddukirira ekiro ssaawa mukaaga .
Baguddwako omusango ku fayiro nnamba SD REF:04/27/07/2016 Abasuubuzi b’omu Lufula baategeezezza nti abavubuka bano bamanyikiddwa nti emisana bantu balamu ekiro ne bafuuka ab’omutawaana nga bateega abasuubuzi ne babanyagako ssente.